Trăim Cătinel

Club lent de carte
2026-01-18 10:00 - 13:00 UTC | Vila Albatros CCAM, Strada Plantelor, nr 8B, Buzău, Buzău, Romania
În ianuarie e frig, e întunecat, luminițele de sărbători se întorc în cutii și ne găsim alte resurse, o cană de ceai aromat, o păturică moale, o carte bună. În colaborare cu Clubul de Carte Buzau, vă invităm să vă cuibăriți cu o carte Cătinel, Elogiu Lentorii, de Carl Honoré, și apoi să ne întâlnim la Vila Albatros, de la Centrul Cultural Alexandru Marghiloman. Împreună, cu o ceașcă și o prăjjitură, împărtășim cum am simțit cartea și ce observăm în viața noastră legat de ritmurile care ne priesc. Care e cătinelul fiecăruia, cum ar veni.

Drumeție Cătinel de octombrie pe dealuri
2025-10-19 10:00 - 14:00
O ieșire tihnită în natură, printre culorile toamnei, unde pașii se aliniază cu ritmul interior. Ne conectăm cu noi, cu ceilalți și cu peisajul blând al dealurilor. Povestim, ne așezăm în liniște și simțim cum ne ține locul.
Plecarea este din parcarea sălii de sport din Sărata Monteoru, la ora 10:00.
Vă invităm cu:

încălțări potrivite, bocanci de preferință, căci ultimele ploi au hrănit pădurea.
un hanorac,
o sticlă cu apă,
o gustare
inima deschisă

Strangere de fonduri pe Bursa Binelui
2024-10-01 08:00 - 2024-12-31 17:00
Încetinire & Reconectare: Intervenție pentru Burnout

Proiectul „Încetinire & Reconectare: Intervenție pentru Burnout” este conceput pentru a sprijini persoanele care se confruntă cu simptome de burnout, oferindu-le un cadru psihoterapeutic structurat și eficient. De-a lungul a zece întâlniri, persoanele diagnosticate vor explora cauzele și manifestările burnout-ului, vor învăța tehnici de gestionare a stresului și vor dezvolta strategii pentru a-și recâștiga echilibrul emoțional și mintal. Proiectul își propune să sprijine reîncărcarea resurselor interioare și să contribuie la creșterea calității vieții participanților, ajutându-i să redescopere sensul și satisfacția în viața lor personală și profesională.

Scopul proiectului
Scopul proiectului este de a oferi suport psihoterapeutic structurat pentru reducerea simptomelor de burnout, promovând reîncărcarea resurselor emoționale și mintale, în vederea îmbunătățirii calității vieții participanților.

Beneficiarii proiectului

Beneficiarii proiectului sunt persoane adulte, cu vârste cuprinse între 25 și 55 de ani, care se confruntă cu simptome de burnout datorate stresului prelungit la locul de muncă sau în viața personală. Comunitatea căreia i se adresează proiectul include profesioniști din sănătate și educație, dar și persoane implicate în activități de îngrijire sau cu responsabilități familiale ridicate. Proiectul este conceput pentru a deservi un număr de aproximativ 13-15 de participanți, oferindu-le un spațiu sigur și confidențial în care să exploreze și să abordeze provocările legate de burnout, sprijinindu-i în procesul de recuperare și în îmbunătățirea funcționalității generale.
De ce să donez?

Nevoile sesizate în rândul persoanelor afectate de burnout includ:

Gestionarea stresului cronic: Beneficiarii se confruntă cu niveluri ridicate de stres prelungit, care le afectează negativ sănătatea mintală și fizică.
Prevenirea și tratarea simptomelor de burnout: Mulți dintre ei prezintă simptome caracteristice burnout-ului, cum ar fi epuizarea emoțională, lipsa de motivație, scăderea performanței și a satisfacției în muncă sau în viața personală.
Sprijin emoțional și social: Beneficiarii au nevoie de suport emoțional într-un cadru sigur și confidențial, unde să poată discuta deschis despre dificultățile cu care se confruntă.
Restabilirea echilibrului între viața profesională și personală: Mulți participanți se confruntă cu dificultăți în a menține un echilibru sănătos între responsabilitățile profesionale și cele personale, ceea ce contribuie la starea de epuizare generală.

Întâlnire Cătinel
2024-06-21 18:00 - 19:00 | Parcul Crâng
Vă invităm să ne cunoaștem, să ne îngăduim și să ne tragem sufletul împreună vineri, 21 iunie. Fără un scop precis, doar pentru “luxul” de a fi.

Knit in Public Day Buzău
2024-06-08 11:00 - 15:00 | Parcul Crâng
Haideți să lucrăm împreună la soare, aer și verdeață, să ne cunoastem și să ne împărtășim experiențele și bucuriile din tricotat/croșetat! Invitația este pentru sâmbătă 8 iunie, ora 11, în Crâng, pe pajișstea de lângă Conacul Trandafirilor (unde ne putem adăposti în caz de ploaie).
Aduceți proiectul la care lucrați acum, o sticlă de apă și, dacă doriți, o gustare de împărțit cu ceilalți.
Vă așteptăm cu drag să creăm împreună, să creăm poate o comunitate și, desigur, să ne tragem sufletul, cătinel.
